**Vysvetlenie súťažných podkladov**

**Identifikácia verejného obstarávateľa**

 **Názov:** Mesto Trebišov v zastúpení – PhDr. Marek Čižmár, primátor

 **Sídlo:** M. R. Štefánika 862/204, 075 25 Trebišov

 **IČO:** 00 331 996

 **DIČ:**  2020773590

**Kontaktná osoba vo veciach verejného obstarávania:** Mgr. Michaela Dučová

 Telefón: +421 915 759 669

 E-mail: ducova@trebisov.sk

**Predmet zákazky**

Názov zákazky: **Rozšírenie mestského kamerového systému**

 Druh zákazky: podlimitná zákazka

Verejnému obstarávateľovi bola dňa 04.09.2019 doručená žiadosť o vysvetlenie súťažných podkladov k zákazke s názvom: **Rozšírenie mestského kamerového systému.**

**Otázka č. 1:**

Návrh na plnenie kritérií pre časť 2 bod 2.11. - zaškolenie obsluhy, revízie, projekčná činnosť, odovzdanie
Otázky : Akú projekčnú činnosť má obstarávateľ na mysli?
Čo konkrétne predstavuje zaškolenie obsluhy ?
Požadované množstvo MJ je 33 prosíme o konkrétnejšie definovanie.

**Odpoveď:**

Verejný obstarávateľ má pod pojmom projekčná činnosť na mysli projekt skutočného vyhotovenia v DNG, PNG komplet s výkazom výmer pri odovzdávaní diela. Odovzdanie zariadenia do prevádzky s protokolom pre FA ako každá stavba.

Zaškolenie obsluhy predstavuje zaškoliť obsluhu, ktorá bude mať na starosti kamerový systém s ovládaním nových zariadení. Ide o kompletné zaškolenie. Konkrétne informácie pri obhliadke predmetu zákazky.

Verejný obstarávateľ má pod pojmom revízie na mysli revízie elektrických zariadení, ktoré stanovuje STN pre elektrické rozvádzače typov skúšku, napojenie na el. sieť východiskovú OS a OP danú vyhláškou 508/2009 Z.z.

MJ = merná jednotka v počte 33.

**Otázka č. 2:**

Návrh na plnenie kritérií pre časť 2 bod 2.12.
Otázky: Môžete bližšie špecifikovať Naprogramovanie zariadenia?

**Odpoveď:**

Naprogramovanie zariadenia je plne v réžii uchádzača, preto sa najprv vyžaduje obhliadka miesta predmetu zákazky, aby uchádzač videl aký systém je nastavený a ako treba nové zariadenia naprogramovať a implementovať, aby bola zabezpečená plne funkčná kompatibilita so súčasne existujúcim kamerovým systémom.

**Otázka č. 3:**

Návrh na plnenie kritérií pre časť 2 bod 2.26.
Otázky: Čo presnejšie má verejný obstarávateľ na mysli " zemné práce, podvrty 90 mm, chráničky v zemnej trase" Požadovaná merná jednotka 1 bm? Je možné to presnejšie definovať?

**Odpoveď:**

Verejný obstarávateľ touto požiadavkou chce upozorniť na nutnosť viesť trasy aj popod existujúce komunikácie, takže je nutnosť vykonať podvrty pod cestami... 1bm = dĺžková miera 1m konkrétna asfaltová cesta má šírku 6bm. Podvrt 90mm je podvrt pod cestou o priemere 90 mm + FXKVR 75 mm.

**Otázka č. 4:**

Návrh na plnenie kritérií pre časť 2 bod 2.27. - zabezpečenie prenájmu prenosu dát v cudzích optických sieťach 3roky
Otázky : Prosíme presnejšie definovať o aký prenos sa bude jednať a v akých cudzích optických sieťach?

**Odpoveď:**

Zabezpečenie prenosu dát je realizované v cudzích optických sieťach. Verejný obstarávateľ nedisponuje vlastnou optickou sieťou, preto je nevyhnutné mať aj položku, ktorá pojednáva o prenájme cudzích optických trás. Prenos dát po optických kábloch je alokovaná ako samostatná sieť kamerového systému MsP bez použitia internetu, rádiového prenosu, prenosu po el. sieťach a podobne. Z toho dôvodu sú použité aj iné optické siete tretích strán. Prenájom a zapojenie do inej siete znamená prenájom na dobu 3roky a fyzické napojenie do inej siete na náklady dodávateľa. Verejný obstarávateľ nemôže definovať konkrétne optické siete, preto je nevyhnutná obhliadka miesta predmetu zákazky.

**Otázka č. 5:**

Má verejný obstarávateľ k dispozícii projektovú dokumentáciu k dielu ? Je možné zverejniť túto dokumentáciu pre presnejšie spracovanie cenovej ponuky?

**Odpoveď:**

Nie, verejný obstarávateľ nedisponuje projektovou dokumentáciou k dielu, takže ju nie je možné zverejniť. Z tohto dôvodu sa vyžaduje obhliadka miesta predmetu zákazky.

**Upozornenie: Keďže sa jedná o značné náročný projekt, verejný obstarávateľ pokladá obhliadku miesta predmetu zákazky za dôležitú z hľadiska vysvetlenie a pochopenia mnohých vecí. Keďže v meste už existuje funkčný kamerový systém, verejný obstarávateľ požaduje kompletnú dodávku a montáž nových prvkov a zariadení, pričom dodatočné fakturácie spojené s ďalšími nákladmi nie sú možné. Vyžaduje sa plná kompatibilita s existujúcim mestským kamerovým systémom.**

V Trebišove 06.09.2019

Mgr. Michaela Dučová

 referent pre regionálny rozvoj